
	Основни податоци за планскиот документ

	Од што произлегува донесувањето на планскиот документ? (пр. законска обврска или друга одредба)

	Урбанистички проект (УП) вон опфат на Урбанистички план за формирање на градежнa парцeлa со основна класа на намена E1.13 - Површински соларни фотоволтаични електрани, на дел од КП 1549/1 и дел од КП 1549/2 КО Белчишта, Општина Дебрца се изработува врз основа на член 58, став (6) од Законот за урбанистичко планирање („Сл. Весник на РСМ“ бр. 32/20) и член 62 од Правилникот за урбанистичко планирање („Сл. Весник на РСМ“ бр. 225/20, 219/21, 104/22 и 99/23) во однос на содржината.

	Дали се донесува нов плански документ или се вршат измени на постојниот?

	Да Х
Не 

	Доколку се врши измена на постоечки плански документ наведете го називот на стариот плански документ и причините за негово изменување?

	Предметниот плански опфат досега не бил опфатен со важечки урбанистички план, урбанистичко-планска документација или општ акт.

	Дали планскиот документ опфаќа област определена со член 65 став 2 од Законот за животна средина? Доколку одговорот е ДА наведете ја областа.

	ДА – енергетика.

	Дали планскиот документ е определен со уредбата за стратегиите, плановите и програмите, вклучувајќи ги и промените на тие стратегии, планоvи и програми, за кои задолжително се спроведува постапка за оцена на нивното влијание врз животната средина и врз животот и здравјето на луѓето. Доколку е определен наведете ја точката и алинејата под која е определен. (пр. член 3, точка 1, алинеја 5)

	

	Да 
Не √  
	Член: /
	Точка: /
	Алинеја: /


	Дали со планскиот документ се планира реализирање на проект што е предвиден со Уредбата за определување на проектите и критериумите врз основа на кои се утврдува потребата за спроведување на постапка за оцена на влијанието врз животната средина. Доколку одговорот е позитивен наведете за каков проект станува збор.

	Не.

	Дали планскиот документ опфаќа користење на мала област од локално значење како што е определено со член 65 став 3 од Законот за животна средина. Доколку одговорот е ДА, наведете ја површината на областа и нејзиното значење.

	Планскиот документ опфаќа користење на мала област. Планираниот објект е еден вид централа-фотоволтаична за производство на електрична енергија од обновливи ресурси (сончева енергија) што кореспондира со основните определби на Просторниот план на Р. Македонија.

	Да се наведе целта на донесување на планскиот документ и да се опише клучната одлука која ќе се донесе.

	Донесувањето на планскиот документ ќе придонесе за: намалување на емисиите во воздух, вклучувајќи намалени емисии на стакленички гасови и придонес кон ублажување на климатските промени, зголемување на енергетската ефикасност во однос на постоечките постројки во секторот енергетика, подобрување на услугите во производство и снабдување со електрична енергија и топлина, намалување на зависноста од увоз на струја, отворање на нови работни места, подобрување на бизнис климата, подобрување на квалитетот на живеење и зголемување на животниот стандард на населението. Географската положба и сообраќајната поставеност на ова локација одат во прилог за оформување на плански опфат за поставка на Фотоволтаична централа - градба за производство на електрична енергија од обновливи извори.

	Предмет на планскиот документ. (пр. транспорт, планирање на просторот и сл.)

	Планирање на просторот. 

	Периодот за донесување на планскиот документ.

	2023 година.

	Предвидено ревидирање на планскиот документ. Доколку е предвидено ревидирање, на колку години?

	/

	Простор или област опфатени со планскиот документ. (пр. географска област, добро е да се прикачи мапа)

	Проектниот опфат зафаќа површина од 1,5724 ха или 15724,3299 м2, административно влегува во границите на Општина Дебрца и е во целост неурбанизирано и неизградено земјиште составено од катастарски култури - „ниви“. Го карактеризира добра сообраќајна поврзаност со мрежата на државни патишта на Република Северна Македонија. Покрај северната граница од проектниот опфат минува регионалниот пат со ознака Р29273 (Ботун-Врска со А2-Белчишта-Брежани-Железнец-врска со Р1305).

Планскиот опфат се наоѓа во непосредна близина на границата меѓу двете катастарски општини КО Белчишта и КО Злести, на околу 1 километар оддалеченост од селото Белчишта. Селото Белчишта е сместено во котлината Дебрца и воедно представува административно седиште на Општина Дебрца, во околината на градот Охрид. Околни села се Ботун и Ново Село на запад и југозапад, Злести на југ, Горно и Долно Средоречје на исток, и Издеглавје и

Песочани на север и северозапад. Белчишта влегува во рамките на проширената Општина Дебрца, која настанала со спојување на поранешните општини Белчишта и Мешеишта.

Границите на проектниот опфат се совпаѓаат со следните катастарски парцели и природни и создадени зададености на теренот во согласност со Правилникот за урбанистичко планирање („Сл. Весник на РСМ“ бр. 225/20, 219/21, 104/22 и 99/23):

На исток границата на проектниот опфат граничи со КП 1546, КП 1547 и КП 1548, на запад со КП 1550, КП 1570/1 и 1579, на север со КП 2877, а на југ со КП 1488, КО Белчишта, Општина Дебрца.

	Целите и/или предлог целите што треба да се постигнат со реализирањето на планскиот документ и дали истите се содржани во акт или документ.

	Да √
Не 

	Дали е приложена копија од целите?

	Да 

Не √

	Резиме на влијанијата врз животната средина

(Да се определи дали имплементацијата на планскиот документ ќе предизвика значително влијание врз животната средина, потребно е да ги пополните прашањата кои следат подолу како водич за определување на значителното влијание на ефектите врз животната средина, а кои се во согласност со Уредбата за критериумите врз основа на кои се донесуваат одлуките дали определени плански документи би можеле да имаат значително влијание врз животната средина и здравјето на луѓето.)

	Потенцијалните влијанија врз животната средина од планскиот документ можат да настанат од:
· Несоодветното управување со генерираниот отпад. Во фазата на функционирање на фотонапонска централа може да се очекува, евентуално дефект или оштетување на опремата од некоја природна непогода, при што потребна е нејзина промена, додека оштетената опрема треба да се откупи од компанија која ќе ја рециклира, а  која ќе поседува лиценца за таа цел добиена од Управата за животна средина при Министерството за животна средина и просторно планирање.

	Веројатноста, времетраењето, фреквентноста и повратноста на влијанијата;
	Со реализацијата на планскиот документ ќе се постигне рационално искористување и уредување на просторот.

При реализација на содржините во планскиот опфат предвидени со планската документација особено во конструктивната фаза ќе се генерираат емисии во воздухот од градежните активности и од механизацијата, отпад, бучава, вибрации, несакани истекувања и сл. кои може да предизвикаат негативни влијанија врз здравјето на луѓето, воздухот, водата, почвата, биолошката разновидност, пределот и сл. 
Овие влијанија се оценуваат како можни, локални, повратни и неповратни, краткорочни влијанија. 

	Кумулативната природа на влијанијата врз животната средина и животот и здравјето на луѓето
	Не се очекуваат кумулативни влијанија врз животната средина, животот и здравјето на луѓето, затоа што видот и природата на проектни содржини не спаѓаат во група на директни загадувачи на животната средина, животот и здравјето на луѓето.

	Прекугранична природа на влијанијата;
	Нема.

	Ризиците по животот и здравјето на луѓето и животната средина (пр. како резултат на несреќи);
	Опасност од ризици врз здравјето на луѓето или животната средина  може да се јават како резултат на несреќи, пожари и хаварии.

	Опсег и просторниот обем на влијанијата (географска област и големината на популацијата која ќе биде засегната).
	Според податоците од Пописот на населението, домаќинствата и становите спроведен во 2002 год. вкупниот број на жители во општина Дебрца на чиј простор се наоѓа предметната локација, изнесува 5 507 жители.

	Потенцијалните економски и социјални влијанија кои би ги предизвикал планскиот документ како што се:

	Поволната географската положба и живописното опкружување, добрите микроклиматски услови, отвореноста на просторот кон далечни пространи видици и добрата диспозиција на локалитетот во однос на сообраќајната поврзаност со општината и пошироко со регионот, одат во прилог на идејата за реализација на овој план. Планирањето и уредувањето на просторот врз принципите на одржлив развој и тоа пред се еколошкиот аспект, економскиот и социјалниот, дозволува концептуално просторот да се третира и добие значење на објект кој користи обновлив извор на енергија.

	Вредноста и ранливоста на областа која ќе биде засегната со донесување на планскиот документ:

	Посебни природни карактеристики или културно наследство
	Согласно Студијата за заштита на природното наследство, изработена за потребите на Просторниот план на Република Македонија, на просторот кој е предмет на разработка за изградба на површински соларни и фотоволтаични електрани, КО Белчишта, Општина Дебрца, нема регистрирано ниту евидентирано природно наследство.  
Од увидот на локацијата, констатирано е дека во рамки на проектниот опфат како и во негова непосредна близина не постојат споменични целини, културни предели ниту видливи траги од културно наследство. Во текот на постапката доставено е барање за издавање податоци и информации од Министерството за култура. Согласно Условите за планирање на просторот со тех. бр. Y07922 од септември 2022 година и податоците од Експертниот елаборат за заштита на културното наследство и Археолошката карта на Република Македонија на подрачјето на катастарската Општина Дебрца, има евидентирани недвижни споменици на културата и археолошки локалитети. 

	Надминувањата на стандардите за квалитет на животната средина или граничните вредности
	Од предвидените плански содржини не се очекува надминување на стандардите за квалитет на животната средина, ниту пак на граничните вредности.

	Интензивна употреба на земјиштето
	Во рамки на просторот не се евидентирани изградени објекти и истиот претставува неизградено земјиште.

	Влијанијата врз областите или пејсажите кои имаат признат статус на национални или меѓународни заштитени подрачја.
	Нема.

	Објаснете го степенот до кој планскиот документ поставува рамка за спроведување на проекти и други активности, во однос на локацијата, природата, големината и условите за работа или според одредувањето на ресурсите:

Со Урбанистичкиот проект се создаваат предуслови за развој на локалната економија и ефектуирање на даночната обврска на сопствениците за плаќање данок на имот што претставува значаен извор на приход на локалната самоуправа. Овој приход мултиплицирано ќе овозможи зголемување на фондовите на општината и  развој на повеќе дејности од нивна надлежност со што ќе се овозможи посредно повисок степен на задоволување на потребите и зголемување на квалитетот на услугите кои што локалната самоуправа ги дава на своите граѓани.

Целта на изработката на овој план е создавање услови за организација и ефикасно користење на просторот, обезбедување стабилност во снабдување на електрична енергија, односно одржливо производство на енергија, отворање нови работни места, подобрување на квалитетот на воздухот, намалување на стакленички гасови, зголемување на енергетската ефикасност.
Имплементацијата на планскиот документ со својата намена за користење на обновливи извори на енергија е во насока на реализација на генералните цели на одржливиот развој преку намалување на вкупните емисии во воздух од производство на електрична енергија на конвенционален начин. Со правилно планирање и проектирање и добра анализа на влијанијата, предвидената активност во својата оперативна фаза нема да претставува значителен товар врз животната средина. 

	Објаснете ја околината во близина на проектот односно активноста која се планира да се спроведе со планскиот документ од аспект на можни влијанија врз животната средина. (пр. планот предвидува изградба на резиденцијални објекти во близина на индустриска зона, објаснете дали индустриската зона ќе има влијание врз животната средина на планираните резиденцијални проекти):

Во близина на планскиот опфат нема резиденцијални објекти. 

	Објаснете ја важноста на планскиот документ за вклучување на аспектот на заштита на животната средина особено во поглед на промовирањето на одржливиот развој:

(Да се наведе дали обемот на планскиот документ придонесува кон одржливоста и намалување на еколошките проблеми. Пр. еден инфраструктурен план може да има поголеми влијанија врз животната средина отколку некој образовен план на наставните планови)

Преку одржливиот развој ќе се создадат услови за планирање на организиран простор за градба кој ќе биде реализиран и ќе претставува нов циклус во развојот на економијата и стопанството, а во исто време ќе допринесе и за заштита на животната средина. Од аспект на одржливост, донесувањето на планот позитивно ќе влијае врз:

· Привлекување на нова работна сила и вработување, намалување на сиромаштијата;

· Допринос во локалната и национална економија.

	Кои еколошки проблеми се релевантни за планскиот документ. Опишете зошто истите се релевантни и опишете ја нивната природа и сериозност.

(Објаснете ги проблемите кои спроведувањето на планскиот документ може да ги предизвика или да доведе до нивно зголемување, проблемите кои може да го забават неговото спроведување, како и проблеми кои спроведувањето на планскиот документ може да ги реши или намали.)

Неправилно управување со отпадот може да доведат до загадување на животната средина и здравјето на човекот.

	Објаснете како планскиот документ кој е предмет на разгледување е поврзан со друг/и плански документ/и во хиерархијата на планирање. Наведете го називот на тој/тие плански документ/и и наведете ги клучните влијанија на тие плански документи врз животната средина.Определете ги разликите во клучните одлуки што се носат со предметниот плански документ и другите плански документи кои биле или ќе бидат предмет на оцена.

Овој план е поврзан со:

· Просторен план на РМ;
· Стратегија за управување на води во РМ 2008-2020;
· Национален план за управување со отпад;

· Национална стратегија за економски развој на РМ 1998;

· Национална стратегија за одржлив развој;

· Втор национален еколошки акционен план на РМ;

· Стратегија за подигање на јавната свест во животната средина;

· Стратегија за мониторинг на животната средина;
· Стратегија за подигање на јавната свест во животната средина;

	Доколку потенцијалните влијанија на клучните одлуки во планскиот документ веќе биле предмет на оцена или веќе биле разгледани во други плански документи во некоја поранешна фаза, резимирајте ги главните заклучоци на таа оцена и како тие заклучоци се користени во процесот на одлучување. Опишете дали претхоходно спроведената оценка е направена согласно најновите сознанија за влијанијата врз животната средина со цел да може истата да се користи во процесот на усвојување на постоечкиот плански документ.

Опфатот не бил разгледуван во друг плански документ и за истиот нема претходно спроведено стратегиска оцена.

	Доколку потенцијалните влијанија од клучната одлука во овој плански документ ќе биде оценета во некоја подоцнежна фаза на планирање на пониско ниво, наведете како ќе обезбедите влијанијата што се утврдени во оваа фаза на донесување на планскиот документ да се земат во предвид при носењето на одлуката во подоцнежната фаза (пр. се спроведува стратегиска оцена на урбанистички план во кој се предвидува изграба на објект кој подлежи на постапка на оцена на влијанието врз животната средина).

Согласно Законот за животна средина и Уредбата за определување на критериумите врз основа на кои се утврдува потребата за спроведување на постапката за оценка на влијанијата врз животната средина потребно е да се утврди потреба за спроведување на постапка за оценка на влијанието на проектот врз животната средина. Потребата од оцена на влијанијата врз животната средина ја донесува Органот на државната управа надлежен за работите од областа на животната средина. Согласно Законот за животна средина, како и Законот за заштита на природата, правните или физичките лица кој вршат дејности или активности кои не спаѓаат во проектите за кои се спроведува постапка за оцена на влијанието врз животната средина се должни да изготват Елаборат за заштита на животната средина, со цел да се оцени влијанието на дејностите или активностите врз животната средина, пред да започнат со спроведување на проектот и истиот да го достават до органот надлежен за одобрување на спроведувањето на проектот.
Овој проект спаѓа во Уредбата за изменување на уредбата за дејностите и активностите за кои задолжително се изработува елаборат, а за чие одобрување е надлежен органот за вршење на стручни работи од областа на животната средина Прилог 1, точка V-Енергетика, потточка 5-Електрани кои користат обновливи извори на енергија (сонце, ветер, биомаса, биогас, геотермална и др) со моќност до 200 МW.

	ИЗЈАВА
	Изјавуваме дека податоците дадени во овој формулар се точни, вистинити и комплетни.

	Функција, име и презиме и потпис на лицето кој го носи планскиот документ во име на органот
	Градоначалник
Зоран Ногачески

